Diari Oficial de la Generalitat Valenciana


Sumari del DOGV 8164, del 07-11-2017 (2017/9852)

RESOLUCIÓ de 31 d'octubre de 2017, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i la renovació de llibres de text i material curricular per al curs escolar 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9852


Data del document
:   31-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública
    * llibre escolar

RESOLUCIÓ de 31 d'octubre de 2017, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i la renovació de llibres de text i material curricular per al curs escolar 2017-2018. [2017/9852]  
  
  
Per mitjà de l'Ordre 26/2016, de 13 de juny, de la Conselleria d'Educació, Investigació, Cultura i Esport (DOGV 7806, 15.06.2016), es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals.  
  
Per mitjà de la Resolució de 24 de maig de 2017, de la Conselleria d'Educació, Investigació, Cultura i Esport (DOGV 8049, 26.05.2017), es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i la renovació de llibres de text i material curricular, per al curs escolar 2017-2018.   
S'ha procedit a examinar les sol·licituds segons el que estableix l'apartat quart de l'esmentada resolució, a fi de concedir les ajudes als centres docents que reunisquen els requisits previstos per la convocatòria.  
A més, s'han realitzat les actuacions pertinents per a verificar que cada un dels centres docents beneficiaris ha complit els requisits i ha aportat la documentació que s'indica com a preceptiva en l'apartat sisé de l'esmentada convocatòria.  
Finalitzat el període extraordinari de comunicació de necessitats indicat en el punt 2 de l'apartat huité de la mencionada resolució per a incorporar les incidències pròpies de principi de curs, i d'acord amb el punt 1 d'aquest apartat huité, els centres docents privats concertats i de titularitat de corporacions locals indicats en l'annex I han comunicat a la Conselleria d'Educació, Investigació, Cultura i Esport, a través de l'aplicació Itaca, les seues necessitats en concepte de reposició i de renovació de llibres de text i material curricular per al curs 2017-2018, corresponents a les etapes d'Educació Primària, Educació Especial, Educació Secundària Obligatòria i Formació Professional Bàsica.  
  
D'acord amb el que estableix l'apartat deu, punt 1, de la mencionada resolució, amb la finalitat d'agilitzar l'abonament de les dotacions als centres docents, es podran concedir els imports a través de successives resolucions, tenint en compte exclusivament la data de conformitat de la proposta de necessitats presentada pel centre.  
Amb data 17 de juliol de 2017, es va dictar una resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana, 3.671.420,69 euros per a destinar a la reposició i renovació de llibres de text i material curricular per al curs 2017-2018, corresponents a les etapes d'Educació Primària i Formació Professional Bàsica.  
Amb data 27 de juliol de 2017, es va dictar una resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana, 934.966,91 euros per a destinar a la reposició i renovació de llibres de text i material curricular per al curs 2017-2018, corresponents a les etapes d'Educació Primària i Formació Professional Bàsica.  
Amb data 10 d'octubre de 2017, es va dictar una Resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana, 502.149,55 euros per a destinar a la reposició i renovació de llibres de text i material curricular, per al curs escolar 2017-2018, corresponents a les etapes d'Educació Primària, Educació Especial, Educació Secundària Obligatòria i Formació Professional Bàsica.  
Amb data 19 d'octubre de 2017, es va dictar una resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana, 7.885,03 euros per a destinar a la reposició i renovació de llibres de text i material curricular, per al curs escolar 2017-2018, corresponents a les etapes d'Educació Primària, Educació Especial, Educació Secundària Obligatòria i Formació Professional Bàsica.  
La Subdirecció General de Centres, com a òrgan instructor del procediment, ha emés l'informe de conformitat corresponent, s'ha formulat la proposta de concessió d'ajudes als centres docents que s'indiquen a continuació, i ha sigut elevada a la Direcció General de Centres i Personal Docent, per a la seua resolució.  
Vista la proposta i fent ús de les atribucions que m'atorga l'article 35.2 de l'Ordre 26/2016, de 13 de juny, de la Conselleria d'Educació, Investigació, Cultura i Esport, abans esmentada, resolc:  
  
Primer  
Resoldre parcialment la convocatòria, corresponent al període extraordinari de comunicació de necessitats, i concedir, als centres docents que figuren en l'annex I, els imports per a fer efectiu el pagament destinat a la reposició i renovació de llibres de text i material curricular per al curs 2017-2018, per un import total de 22.445,63 euros.  
  
  
Segon  
L'import total concedit corresponent a l'Educació Primària i Educació Especial es finançarà a càrrec de la línia de subvenció S8207, de l'aplicació pressupostària 06.85.77.918.39.0, prevista en l'actual Llei de pressupostos de la Generalitat.  
  
Tercer  
1. Atés que aquesta subvenció està excepcionada del règim de pagament anticipat establit en la Llei 1/2015, de 6 de febrer, de la Generalitat, tal com s'estableix en l'article 44.2.e de la Llei de pressupostos de la Generalitat per a l'exercici 2017, es procedirà a abonar amb caràcter anticipat el 80 % dels imports concedits. Així mateix i d'acord amb el que estableix aquest article, els beneficiaris d'aquesta subvenció estan exempts de la prestació de garanties per pagament anticipat.  
  
2. L'import restant, fins a aconseguir com a màxim les quantitats concedides, s'abonarà als centres beneficiaris després de la justificació de les despeses realitzades, amb la presentació de les corresponents factures.  
  
Quart  
S'ordena la publicació d'aquesta resolució en el Diari Oficial de la Generalitat Valenciana i en la pàgina web de la Conselleria d'Educació, Investigació, Cultura i Esport.  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 31 d'octubre de 2017.- El director general de Centres i Personal Docent: José Joaquín Carrión Candel.